Datum: 11. januar 2018

 **SPOROČILO ZA JAVNOST**

**Znani nagrajenci 4. žrebanja nagradne igre »Vklopi razum, zahtevaj račun«**

*Nagradna igra »Vklopi razum, zahtevaj račun!« se nadaljuje tudi v letu 2018*

**Danes dopoldne je bilo na 1. programu Televizije Slovenija javno predvajano četrto žrebanje nagradne igre "Vklopi razum, zahtevaj račun", ki je pod okriljem Finančne uprave RS potekala od 1. 10. 2017 do 31. 12. 2017. Žrebanje je potekalo s pomočjo žrebalnih bobnov Loterije Slovenije. V igri je bilo 109.941 srečk paketov desetih računov različnih izdajateljev (od tega 84 % oddanih po elektronski poti), 2.757 srečke mojstrov, ki opravljajo storitve na domu, avtomehanikov, vulkanizerjev, frizerk, kozmetičark, taksistov itd. ter 9.672 srečk eDavki.**

Objavljamo izžrebane srečke:

* Za nagrado »Paket računov« v višini 10.000 evrov je bila dobitna številka **P4060460** Prejela jo je **Monika Robnik z Ruš**.
* Za nagrado »Storitve« v višini 10.000 evrov je bila dobitna številka **SV4000936**

Prejela jo je **Tina Teresa Bernot iz Ljubljane**.

* Za nagrado »eDavki« v višini 10.000 evrov je bila dobitna številka **E4003907**

Prejel jo je **Robert Rupnik iz Ljubljane**.

Četudi v tem krogu niste bili med srečnimi nagrajenci, imate potrošniki še kar nekaj možnosti za osvojitev nagrade.

**NOVOSTI v letu 2018:**

Za nagrado »Storitve« se potegujejo tudi računi odvetnikov, zdravnikov, zobozdravnikov in veterinarjev. V nagradni igri »Vklopi razum, zahtevaj račun« se sodeluje le še preko mobilne in spletne aplikacije.

Podrobnejši seznam storitev, ki štejejo za nagrado »Storitev«, je objavljen [na spletni strani FURS](http://www.fu.gov.si/fileadmin/Internet/Medijsko_sredisce/Nagradna_igra/Dodatek_k_pravilom.pdf).

Več informacij o nagradni igri je objavljenih na strani:

<http://www.fu.gov.si/drugo/posebna_podrocja/nagradna_igra_vklopi_razum_zahtevaj_racun/>

Lep pozdrav, Odnosi z javnostmi

 Finančna uprava RS